Gmejna Pančicy-Kukow wobsedźi drohoćinku a so wo nju stara
Wotrow (SN/MWj). Mjeztym zo zasadźeja komuny swoje inwesticije zwjetša za ponowjenje komunalnych pućow abo hrajkanišćow, chce gmejna Pančicy-Kukow klětu pjenjezy za starožitnu drohoćinku wudać. Na swojim posedźenju wčera we Wotrowje gmejnscy radźićeljo jednohłósnje wobzamknychu, postawu swjateho Bosćana w Swinjarni restawrować dać. Wona steji na gmejnskej ležownosći. Kak pak je wona do wobsydstwa gmejny přišła, tež wjesnjanosta Markus Kreuz (CDU) rjec njemóže. Na kóždy pad je z lěta 1635 pochadźaca postawa ze zornowca w špatnym stawje, tak zo dyrbi so na njej nuznje něšto změnić.
twi_Latn szl_Latn